Title: K O R R A L D U S
Author: madis
Last saved by: Asta Urb
Company: Haapsalu Linnavalitsus

KO R R A L D U S

Haapsalu	17.aprill 2006 nr 297

Ettepaneku Haapsalu Linnavolikogule
läbirääkimiste alustamiseks Lääne Maavalitsuse hallatava asutuse 
Haapsalu Väikelastekodu üleandmiseks linnale

EV Sotsiaalministeerium on pöördunud Haapsalu Linnavalitsuse poole kirjaliku ettepanekuga alustada läbirääkimisi Haapsalu linna, Lääne Maavalitsuse ja Sotsiaalministeeriumi vahel riigile kuuluva Haapsalu Väikelastekodu ületulekuks Haapsalu linnale. Ettepanek tugineb Vabariigi Valitsuse poolt 2005.a heakskiidetud Hoolekande kontseptsioonile ning Vabariigi Valitsuse Ministeeriumidevahelise Komisjoni ja Omavalitsusliitude Koostöökogu delegatsiooni läbirääkimise tulemusena sõlmitud kokkuleppele 2006. aastaks.
Juhindudes kohaliku omavalitsuse korralduse seaduse § 6, §  22 lg 1 p 8, § 30 lg 1 p 1, § 31, § 35 lg 1 p 1, Haapsalu põhimääruse § 12 lg 1 p 2, § 35 lg 1 p 1, § 63 ja haldusmenetluse seadusest Haapsalu Linnavalitsus    

k o r r a l d a b :

1.	Teha Haapsalu Linnavolikogule ettepanek alustada läbirääkimisi Haapsalu linna, Sotsiaalministeeriumi ja Lääne Maavalitsuse vahel riigi omanduses oleva Haapsalu Väikelastekodu üleandmiseks linnale. 
2.	Haapsalu Linnavalitsusel:
2.1.	 moodustada töörühm linna poolsete seisukohtade ettevalmistamiseks ja linna esindamiseks läbirääkimistel;
2.2.	 informeerida jooksvalt Haapsalu Linnavolikogu läbirääkimiste käigust ning läbirääkimiste lõppedes esitada läbirääkimiste protokoll linnavolikogule seisukoha võtmiseks.
3.	Korraldus teha teatavaks avalikustamisega linnavalitsuse fuajees.
4.	Korraldus jõustub teatavakstegemisest.
5.	Korralduse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

      Teet Kallasvee
Linnapea	Erko Kalev
	Linnasekretär